ПРОТОКОЛ № 3

от заседание на комисия „Дисциплинарна дейност и взаимодействие с Инспектората към Висшия съдебен съвет“ към съдийската колегия на Висшия съдебен съвет, проведено на 9 февруари  2026 г.

Днес, 9 февруари  2026 г. (понеделник) от 11:30 ч., в сградата на Висшия съдебен съвет, присъствено и чрез видеоконферентна връзка, се проведе заседание на комисия „Дисциплинарна дейност и взаимодействие с ИВСС“ към съдийската колегия на Висшия съдебен съвет в състав: 

                                         ПРЕДСЕДАТЕЛ:	АТАНАСКА ДИШЕВА	
                                                  ЧЛЕНОВЕ:	ЦВЕТИНКА ПАШКУНОВА
СЕВДАЛИН МАВРОВ
СТЕФАН ГРОЗДЕВ – чрез
видеоконферентна връзка
ВЕРОНИКА ИМОВА 	

От администрацията на Висшия съдебен съвет:
Петя Тянкова – директор на дирекция „Дисциплинарна дейност“, АВСС;
Деница Захариева – началник отдел „Дисциплинарни производства на съдии“ в дирекция „Дисциплинарна дейност“, АВСС;
Славчо Арсов – юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС;
Огнян Йорданов –  юрисконсулт в отдел „Дисциплинарни производства на съдии“, дирекция „Дисциплинарна дейност“, АВСС.

Заседанието протече при следния дневен ред:

1. Предложение с рег. индекс № ВСС-1237/03.02.2026 г. от административния ръководител на Районен съд – Плевен за образуване на дисциплинарно производство за налагане на дисциплинарно наказание на Светла Илменова Замфирова – съдия в Районен съд – Плевен.

2. Заповед № 850/15.12.2025 г. на административния ръководител на Районен съд – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Милена Радославова Алексиева – съдия в Районен съд – Велико Търново.
Приложение: писмо с рег. индекс № ВСС-17934/19.12.2025 г.

3. Акт за резултати от извършена комплексна планова проверка в Окръжен съд – Русе по наказателни дела, възложена със заповед № ПП-25-42/13.10.2025 г. на главния инспектор на ИВСС.
Приложение: писмо с рег. индекс № ВСС-957/28.01.2026 г.

4. Становище и сигнал, изготвени на основание чл. 54, ал. 1, т. 5 ЗСВ, с изх. № Ж-25-770/30.01.2026 г. на ИВСС, постъпили във ВСС с рег. индекс № ВСС-1065/30.01.2026 г.

5. Информация относно предприети от административния ръководител на Софийски градски съд (СГС) мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с рег. № Ж-25-851, 879, 982 и 984/05.12.2025 г. на ИВСС.
Приложение: писмо с вх. рег. индекс № ВСС-17418/28.01.2026 г. на ВСС (изх. № Ж-25-851, 879, 982 и 984/28.01.2026 г. на ИВСС) и писмо с вх. рег. индекс № ВСС-17418/23.01.2026 г. на ВСС (изх. № РД-21-ВСС-520/2026 г. от 22.01.2026 г. на СГС).

6. Информация от ИВС относно предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с рег. № Ж-25-1027/19.12.2025 г. на ИВСС (вх. рег. индекс № ВСС-17969/25 от 30.01.2026 г. на ВСС).

7. Информация и данни, постъпили на основание чл. 60м, ал. 1 от Закона за съдебната власт за периода 01.10.2025 г. – 31.12.2025 г.:
7.1. Данни за установените от ИВСС нарушения на правото на разглеждане и решаване на делата в разумен срок за периода 01.10.2025 г. – 31.12.2025 г. по реда на Глава трета „а“ от Закона за съдебната власт, приложени към писмо от главния инспектор на ИВСС, с вх. рег. индекс № ВСС-958/28.01.2026 г. на ВСС. 
7.2. Отчет на министъра на правосъдието за постъпилите заявления и изплатените обезщетения по реда на глава Глава трета „а“ от Закона за съдебната власт за периода 01.10.2025 г. – 31.12.2025 г. в Министерство на правосъдието, с вх. рег. индекс № ВСС-15730/16.01.2026 г. на ВСС.

8. Извлечение от протокол № 4 от заседанието на комисия „Бюджет и финанси“ към пленума на ВСС, проведено на 28 януари 2026 г., т. 21.

По внесената допълнителна точка и на основание последвалите разисквания по дневния ред

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Включва в дневния ред следната допълнителна точка:
 
9. Предложение с рег. индекс № ВСС-1619/06.02.2026 г. от административния ръководител на Окръжен съд – Русе за образуване на дисциплинарно производство за налагане на дисциплинарно наказание на Росица Радославова Радославова – съдия в Окръжен съд – Русе.

1. ОТНОСНО: Предложение с рег. индекс № ВСС-1237/03.02.2026 г. от административния ръководител на Районен съд - Плевен за образуване на дисциплинарно производство за налагане на дисциплинарно наказание на Светла Илменова Замфирова – съдия в Районен съд – Плевен.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

Предлага на съдийската колегия на ВСС:
1.1.	На основание чл. 316, ал. 2 от Закона за съдебната власт, да укаже на административния ръководител на Районен съд – Плевен, че в едноседмичен срок от получаване на съобщението следва да отстрани недостатъците в направеното предложение, като предостави:
- справка за отсъствията на съдия Светла Замфирова, като се отбележи видът на отпуска, начална и крайна дата и съответно календарни дни, за периода от 29.04.2025 г. до датата на изготвяне на справката;
- данни (ако разполага с такива) на коя дата съдебното решение, постановено по гр. дело № 6944/2024 г. на Районен съд – Плевен, заедно с мотивите, съдържащи се в него, е било публикувано в социалната мрежа Фейсбук, при възможност – да представи разпечатка от публикацията. 
1.2. Да уведоми административния ръководител на Районен съд – Плевен, че при неизпълнение в срок на дадените указания предложението ще бъде оставено без разглеждане.	

2. ОТНОСНО: Заповед № 850/15.12.2025 г. на административния ръководител на Районен съд – Велико Търново, с която е наложено дисциплинарно наказание по чл. 308, ал. 1, т. 1 от Закона за съдебната власт – „забележка“, на Милена Радославова Алексиева – съдия в Районен съд – Велико Търново.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. Прилага заповед № 838/04.12.2024 г. на административния ръководител на Районен съд – Велико Търново, с която, на основание чл. 327, ал. 1 ЗСВ, е обърнато внимание на съдия Милена Алексиева към материалите към преписката по заповед № 850/15.12.2025 г. на административния ръководител на Районен съд – Велико Търново.
2.2. Изисква от административния ръководител на Районен съд – Велико Търново, както следва:
- информация дали е налице издадена заповед за образуване на дисциплинарно производство, по отношение на твърдените забави от страна на съдия Милена Алексиева, по делата, за които е наложено дисциплинарно наказание, които не са описани в заповед № 714/11.11.2025 г. – в случай че има такава заповед, същата следва да се представи;
- справка за отсъствията на съдия Милена Алексиева, като се отбележи видът на отпуска, начална и крайна дата и съответно календарни дни, за 2024 г. и за периода от 01.01.2025 г. до 11.11.2025 г.;
- информация за графика на съдебните заседания и броя на разгледаните дела в тези заседания за 2024 г. и за периода от 01.01.2025 г. до 11.11.2025 г.;
-  справка относно това дали на съдия Милена Алексиева са възлагани с изрични заповеди задължения, които не са свързани с регулярната ѝ дейност.

3. ОТНОСНО: Акт за резултати от извършена комплексна планова проверка в Окръжен съд – Русе по наказателни дела, възложена със заповед № ПП-25-42/13.10.2025 г. на главния инспектор на ИВСС.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. Приема за сведение акт за резултати от извършена комплексна планова проверка в Окръжен съд – Русе по наказателни дела, възложена със Заповед № ПП-25-42/13.10.2025 г. на главния инспектор на Инспектората към Висшия съдебен съвет, заведен в деловодството на ВСС с вх. № ВСС-957/28.01.2026 г.

4. ОТНОСНО: Становище и сигнал, изготвени на основание чл. 54, ал. 1, т. 5 ЗСВ, с изх. № Ж-25-770/30.01.2026 г. на ИВСС, постъпили във ВСС с рег. индекс № ВСС-1065/30.01.2026 г.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. Приема за сведение становище и сигнал, изготвени на основание чл. 54, ал. 1, т. 5 ЗСВ, с изх. № Ж-25-770/30.01.2026 г. на ИВСС, постъпили във ВСС с peг. индекс № ВСС- 1065/30.01.2026 г.

4.2. Изисква от ИВСС информация относно предприетите от административния ръководител на Софийски районен съд мерки за изпълнение на препоръката, дадена в сигнала по чл. 54, ал. 1, т. 5 ЗСВ, с изх. № Ж-25-770/30.01.2026 г. на ИВСС.

5. ОТНОСНО: Информация относно предприети от административния ръководител на Софийски градски съд (СГС) мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с рег. № Ж-25-851, 879, 982 и 984/05.12.2025 г. на ИВСС.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. Приема за сведение информация от ИВСС относно предприети от административния ръководител на Софийски градски съд (СГС) мерки за изпълнение на препоръките, дадени в сигнал от ИВСС на основание чл. 54, ал. 1, т. 5 ЗСВ с рег. № Ж-25-851, 879, 982 и 984/05.12.2025 г. на ИВСС.
5.2. Изисква отново информация от административния ръководител на Софийски градски съд (СГС) за хода и евентуалното приключване на дисциплинарното производство, образувано със Заповед № РД-08-4404/12.06.2024 г. на и.ф. административен ръководител на СГС срещу съдия Анелия Щерева.

6. ОТНОСНО: Информация от ИВС относно предприети от административния ръководител на Софийски районен съд мерки за изпълнение на препоръката, дадена в сигнал от ИВСС на основание чл. 54, ал. 1, т. 5 ЗСВ с рег. № Ж-25-1027/19.12.2025 г. на ИВСС (вх. рег. индекс № ВСС-17969/25 от 30.01.2026 г. на ВСС).

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. Приема за сведение информация от ИВСС за предприетите от административния ръководител на СРС мерки за изпълнение на препоръките, дадени в сигнала по чл. 54, ал. 1, т. 5 ЗСВ, с  изх. № Ж-25-1027/19.12.2025 г. по описа на ИВСС.

7. ОТНОСНО: Информация и данни, постъпили на основание чл. 60м, ал. 1 от Закона за съдебната власт за периода 01.10.2025 г. – 31.12.2025 г.:
7.1. Данни за установените от ИВСС нарушения на правото на разглеждане и решаване на делата в разумен срок за периода 01.10.2025 г. – 31.12.2025 г. по реда на Глава трета „а“ от Закона за съдебната власт, приложени към писмо от главния инспектор на ИВСС, с вх. рег. индекс № ВСС-958/28.01.2026 г. на ВСС. 
7.2. Отчет на министъра на правосъдието за постъпилите заявления и изплатените обезщетения по реда на глава Глава трета „а“ от Закона за съдебната власт за периода 01.10.2025 г. – 31.12.2025 г. в Министерство на правосъдието, с вх. рег. индекс № ВСС-15730/16.01.2026 г. на ВСС.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. Приема данни за установените от ИВСС нарушения на правото на разглеждане и решаване на делата в разумен срок за периода 01.10.2025 г. до 31.12.2025 г. по реда на Глава трета „а“ от Закона за съдебната власт, приложени към писмо от главния инспектор на ИВСС с вх. № ВСС-958/28.01.2026 г.
7.2. Приема отчет на министъра на правосъдието за постъпилите заявления и изплатените обезщетения по реда на глава Глава трета „а“ от Закона за съдебната власт за периода 01.10.2025 г. до 31.12.2025 г. в Министерство на правосъдието с вх. № ВСС-15730/16.01.2026 г.

8. ОТНОСНО: Извлечение от протокол № 4 от заседанието на комисия „Бюджет и финанси“ към пленума на ВСС, проведено на 28 януари 2026 г., т. 21.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. Във връзка с указанията за изготвяне на подробен отчет за изпълнение на програмния бюджет на съдебната власт за 2025 г., одобрени с решение на комисия „Бюджет и финанси“ към пленума на ВСС по т. 21 от протокол № 4/28.01.2026 г. и предоставени „по компетентност“ на всички комисии към пленума на Висшия съдебен съвет и колегиите, както и на директорите на дирекции в администрацията на Висшия съдебен съвет, приема доклад в рамките на своите компетенции, който описва постигнатите цели по бюджетна програма „Организация и управление на съдебната власт“ (0600.0101) – за периода от 01.01.2025 г. до 31.12.2025 г.
8.2. В срок до 13.02.2026 г. докладът да се предостави в дирекция „Бюджет и финанси“ към администрацията на Висшия съдебен съвет – по предвидените в одобрените указания начин и ред, като за целта се изпрати извлечение по т. 8 от настоящия протокол, ведно с приетия доклад, на електронен адрес: t.stoyanova@vss.justice.bg, включително във формат „.docx“ (документ на Microsoft Word).

9. ОТНОСНО: Предложение с рег. индекс № ВСС-1619/06.02.2026 г. от административния ръководител на Окръжен съд – Русе за образуване на дисциплинарно производство за налагане на дисциплинарно наказание на Росица Радославова Радославова – съдия в Окръжен съд – Русе.

След разисквания и проведено гласуване,

КОМИСИЯ „ДИСЦИПЛИНАРНА ДЕЙНОСТ И ВЗАИМОДЕЙСТВИЕ С ИВСС“
КЪМ СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. Предлага на съдийската колегия на ВСС, съгласно предложение с рег. индекс № ВСС-1619/06.02.2026 г. на административния ръководител на Окръжен съд – Русе, да образува дисциплинарно производство, да избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1 от Закона за съдебната власт на Росица Радославова Радославова – съдия в Окръжен съд – Русе.

9.2. Внася предложението за разглеждане като допълнителна точка в дневния ред на заседанието на съдийската колегия на Висшия съдебен съвет, насрочено за 10.02.2026 г.

ПРЕДСЕДАТЕЛ НА КОМИСИЯ
„ДИСЦИПЛИНАРНА ДЕЙНОСТ И
ВЗАИМОДЕЙСТВИЕ С ИВСС“ КЪМ 
СЪДИЙСКАТА КОЛЕГИЯ НА
ВИСШИЯ СЪДЕБЕН СЪВЕТ:	(П)

АТАНАСКА ДИШЕВА